Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: szóló 1997. évi XXXI. törvényben rögzített elõírást, azt, hogy a helyi önkormányzatoknak meghatározott ellátásokkal és
Paragraph Index: 1238

szóló 1997. évi XXXI. törvényben rögzített elõírást, azt, hogy a helyi önkormányzatoknak meghatározott ellátásokkal és intézkedésekkel segítséget kell nyújtani a gyermekek törvényben foglalt jogainak és érdekeinek érvényesítéséhez. Az eljárási szabályok megsértésével az önkormányzat nem biztosította a panaszos jogbiztonsághoz való jogának érvényesülését sem. A vizsgálat megállapításai alapján kezdeményeztük a jogsérelem saját hatáskörben történõ orvoslását és a helytelen eljárási gyakorlat megszüntetését. A kezdeményezést a képviselõ-testület nem fogadta el, ezért a Pest Megyei Fõügyészséghez fordultunk, kérve azt, hogy a jogalkalmazás törvényes mederbe terelése és a jövõbeni jogsértések elkerülése érdekében törvényességi felügyeleti jogkörében eljárva tegye meg a szükséges intézkedéseket. Tapasztalatunk szerint a fenti eset nem tipikus, az önkormányzatok általában igyekeznek minden rászoruló gyermek étkeztetését biztosítani még akkor is, ha emiatt csökkenteni kénytelenek az egyéb támogatási formára jutó összegeket. 3. A munkalehetõség megteremtése, mint a szociális gondoskodás fontos eleme A roma lakosság számára a megoldást nem a segélyek összegének növelése, hanem a családok rendszeres jövedelemhez juttatása és állandó munkalehetõség megteremtése jelentené. Ez a nagyobb városokban is gondot jelent, a kisebb településeken azonban kezelhetetlen probléma, mert nem tudnak saját erõbõl munkahelyet teremteni. Ezekben a falvakban egyedüli megoldást a közhasznú munka megszervezése jelenti. Ennek feltételeit törvény szabályozza, csak azok vehetnek részt benne, akik vállalják a rendszeres együttmûködést a területi munkaügyi központtal. Ez az oka annak, hogy nem mindenkit tudnak a közmunkaprogramban foglalkoztatni és ez magyarázza azokat a hozzánk érkezett beadványokat is, amelyekben a közmunka hiányára vagy elégtelen voltára panaszkodnak. Az önkormányzat csak annyi személyt foglalkoztathat, ahányra keretet kap a munkaügyi központtól, de a panaszosok csak azt látják, hogy kevés a munkalehetõség és miután nem ismerik a rendszer mûködését, konfliktusba kerülnek az önkormányzattal, amely nem tud annyi embert alkalmazni, amennyire igény van, képtelen a szükségletek kielégítésére. Bár a beadványok nyomán indított vizsgálataink azt igazolták, hogy a közhasznú munkások döntõ többségét a roma lakosok adják, mégis úgy érzik, hogy diszkriminatív módon bánnak velük az önkormányzatok és a munkaügyi központok egyaránt. A roma lakosság közötti elégedetlenség csillapítására több önkormányzat bevonja a közmunka elosztásába, a szaktanfolyamok megszervezésébe a kisebbségi önkormányzatokat, sõt arra is van példánk, hogy az egész rendszer mûködtetését olyan köztiszteletnek örvendõ roma lakosra bízzák, aki személyes tekintélyével képes elsimítani a munkák elosztása során keletkezõ ellentéteket. A „közmunka”-program még összes hibájával együtt is jelentõs segítség azoknak, akik enélkül egyáltalán nem jutnának munkalehetõséghez és családjukat kizárólag segélyekbõl kellene eltartani. A hozzánk küldött panaszok arról tanúskodnak, hogy a roma lakosság jelentõs része dolgozni akar és remélhetõleg – nem a távoli jövõben – erre lesz is lehetõségük. 4. Lakással, lakhatással kapcsolatos problémák A szociális gondoskodással kapcsolatban érkezett ügyek mintegy 50%-a valamilyen formában a lakással, a lakhatással foglalkozik. A szociális biztonságnak, a szociális gondoskodásnak alapvetõ eleme lenne a lakhatás biztosítása. 1997-ben a nemzeti és etnikai kisebbségi jogok országgyûlési biztosa, valamint az állampolgári jogok országgyûlési biztosa az Alkotmánybírósághoz fordult. Elõterjesztésünkben annak értelmezését indítványoztuk, hogy a szociális biztonsághoz való jognak részét képezi-e a hajlékhoz való jog, vagyis van-e a magyar állampolgároknak Alkotmányban biztosított

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes